2 Jehofa le yena o kgahlegela kudu bana ba gagwe ba mo lefaseng. O lebelela bahlanka ba gagwe ba mehleng yeno e le “matsaka a ditšhaba ka moka.” (Hag. 2:7) Ke matsaka go yena kudukudu ka baka la tumelo ya bona le boineelo bja bona. Lega go le bjalo, o ka ba o lemogile gore Dihlatsegotee le wena lehono di na le bokgoni bjo bo sa swanego. Bana babo rena ba bangwe ke diboledi tše matla mola ba bangwe e le dikgwari go rulaganyeng dilo. Dikgaetšedi tše dintši di kgona go ithuta maleme a šele le go a diriša bodireding, mola tše dingwe di bea mohlala o mobotse kudu go kgothatšeng ba bangwe goba go hlokomeleng balwetši. (Baroma 16:1, 12) Na ga re thabele go ba le Bakriste ba bjalo ka moka ka phuthegong? Mo makgetlong a o neng a ile go bona mokapelo bosigo, o ne a kopana le bona, mme ba seka ba mo raya sepe. Lebaka e tshwanetse ya bo e le gore o ne a sa reye ope sepe.